hy en hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy de hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy de en sv fr de de fr fr fr sv hy hy hbs_lat de de en en en en fr fr fr bg de de en en en en fr fr fr ka de de en en en en fr fr fr es de zh bn hy hy hy hy
5-6 տարեկանների անհատական ուսումնական մեդիագործիքը
Սկզբում նրանց հետ հանդիպում էի շաբաթը մեկ անգամ: Ծանոթանում էինք, ընկերանում, սովորում ու խաղում միասին:
Խաղերի ընթացքում օգտածործում էինք այն, ինչ ընկնում էր ձեռքներս: Սովորողներն ամեն ինչ որպես խաղալիք էին ընկալում: Հերթական հանդիպման ժամանակ ասացի, որ մենք պլանշետներ ենք նվեր ստացել:
Պլանշետներն էլ նրանց համար հերթական խաղալիքներից մեկն էին: Ես չփորձեցի նրանց հակառակը համոզել, քանի որ մեր մակնավարժության սկզբունքներից է`սովորել խաղալով: Հենց այդպես էլ արեցինք: Ոմանք պլանշետներն առան ձեռքներն ու փորձեցին միացնել, իսկ մի մասն էլ դիմեց իմ օգնությանը:  Միացնելուց հետո սովորողներին ցույց տվեցի, թե ինչպես պետք է  բացել paint նկարչական ծրագիրը: Բացեցին ծրագիրն ու բղավեցին, որ կարողանում են մատով գրել: Աշխատելու ընթացքում պարզվեց, որ 1-2 սովորող նկարչական ծրագրին արդեն ծանոթ է: Ինձ էլ ուրախացրեց այն, որ նրանք դարձան իմ օգնականները: Միասին սովորողներին ծանոթացրինք գործիքների հետ, ցույց տվեցինք` ինչպես աշխատել դրանցով և ինչպես պահպանել նկարած նկարը: Մի քանի օր այդպես աշխատելուց հետո ասացի, որ նկարելու ենք ոչ միայն paint նկարչական ծրագրով, այլ նաև պլաշետի ֆոտոխցիկով: Բակում եռուզեռ սկսվեց. միացրին և սկսեցին խաղալ դրանցով` նկարում էին իրար, միջատներին, քարերը, ծառերն ու ծաղիկները: Յուրաքանչյուր նկար նկարելուց հետո նայում էին, ինձ էին ցույց տալիս: Մի մասն ուրախանում էր, որ պատկերն ամբողջությամբ է նկարել, մյուսները դժգոհում էին, որ լավ չի ստացվել, և նորից էին նկարում: Օրեր շարունակ փորձում էին հմտանալ այս գործում: Արդեն իրենք էին ինձ առաջարկում, թե ինչ նկարեն: Եվ ահա մի օր էլ ցանկություն հայտնեցին նկարել նախակրթարանի սաներին, ովքեր հեծանիվ էին վարում: Դուրս եկանք միջանցք, նկարեցինք նրանց ու անցորդներին:
Մաթեմատիկա` նոր ուսումնական գործիքով
Մաթեմատիկական գործունեության ընթացքում արդեն ճանաչում էին երկրաչափական պատկերները: Որոշեցինք դրանց շուրջ խաղեր խաղալ: Սովորողներն իրենք դարձան շրջան, քառակուսի, եռանկյունի: Հետո դրանք պատկերեցին ավազի վրա, կառուցեցին փայտիկներով, թելերով, կավով, ծեփամածուկով: Այնուհետև պլանշետի paint նկարչական ծրագրով նկարեցին տարբեր առարկաներ, որոնք կազմված էին երկրաչափական պատկերներից : Օրինակ`արևը կազմված էր շրջանից, տունը` քառակուսուց և եռանկյունուց: Մինչև նոր ուսումնական տարվա սկիզբը սովորողներն արդեն բավարար տիրապետում էին մեդիագործիքին` կարողանում էին միացնել, անջատել այն, բացում էին իրենց ծանոթ ծրագրերը, աշխատում դրանցով, իսկ վերջում պահպանում էին:
Սեպտեմբեր ամսից սկսած դասարանի բոլոր սովորողները դպրոց էին հաճախում իրենց անհատական նեթբուք-նոթբուքներով: «Տիեզերք» նախագծի շրջանակում դիտումների, զրույց-քննարկումների միջոցով մի շարք տեղեկություններ ստացան արևի, լուսնի, աստղերի, ամպերի մասին: Դիտեցին այդ ամենի մասին պատմող մուլտֆիլմներ, նկարեցի մոլորակներ, լուսաբաց, գիշեր: Սովորեցին «Գիշեր» բանաստեղծությունը և հորինեցին հանելուկներ, փոքրիկ պատմություններ: Արդյունքում ստեղծվեցին մոլորակների ֆոտոշարքն ու ռադիոնյութը:
Արդյունավետ ու հետաքրքիր օր ստացվեց, երբ որոշեցինք աշխատել Հարավային դպրոցի լանջերին: Աշնանային գույները քննարկելով` հարմար տեղավորվեցին լանջերին ու գույնզգույն աշուն նկարեցին:
Աշխատանքի ընթացքում ինձ ուրախացնում էր ոչ միայն այն, որ հմտորեն աշխատում էին մեդիագործիքներով, այլ նաև այն, որ կարողանում էին համագործակցել միմյանց հետ: Մեկը մյուսին օգնելով`նկարեցին աշնանային տրամադրություն:
Երբ սովորողներն արդեն բավականին վարժ աշխատում էին համակարգչի paint ծրագրով և կարողանում էին լուսանկարել, ցանկություն առաջացավ ընտանիքի անդամներին մասնակից դարձնել այս գործընթացին: Օրինակներ ընտանեկան նախագծերից.
«Սովորող- սովորեցնող» նախագծի շրջանակում աշխատեցինք Հարավային դպրոցի առաջին և  երրորդ դասարանների հետ: Հյուր գնացինք առաջին դասարանցիներին: Միասին կարդացինք էլեկտրոնային գրատախտակին նրանց մուտքագրած բառերը: Երրորդ դասարանի սովորողները սովորեցրին 6 տարեկաններին մտնել տարբեր սոցիալական ցանցեր` դպրոցի կայք, ենթակայք, գրադարան և դասարանական բլոգ:
Այնուհետև կարդացինք նրանց մուտքագրած բառերն ու բառակապակցությունները:
Ավագ ընկերների աշխատանքով ոգևորված`սովորողները նույնպես մուտքագրելու ցանկություն հայտնեցին:
Մինչ էլեկտրոնային այբբենարան ստեղծելը` որոշեցինք ուսումնասիրել կրթահամալիրի մեդիագրադարանում, «Պարտեզ» ամսագրում, «Բզեզ», «Իմացումի հրճվանք» ուսումնական կայքերում տեղադրված մեդիաայբբենարանները: Ուսումնասիրելուց հետո կարդացինք, քննարկեցինք, մենք էլ հորինեցինք:
Սովորողների հետ սկսեցինք  ստեղծել մեր էլեկտրոնային այբբենարանը: էլեկտրոնային այբբենարանի յուրաքանչյուր էջն ունի իր բառը, որն ինչ-որ կերպ առնչվում է սովորողի առօրյայի և այն միջավայրի հետ, որտեղ նա ապրում է։
Նկարներն ուրախ էին ու գունեղ։
5 տարեկանների առաջին մեդիաընթերցարանը
Անհատական ուսումնական գործիքով ուսուցման այս ձևն ունի մի շարք առավելություններ.
ուսուցման գործընթացն ավելի հետաքրքիր է դառնում
նպաստում է խմբային աշխատանքին
մեդիահմտությունները, ուշադրությունն ու մտածողությունը
վերլուծելու և համադրելու կարողությունը
բանավոր և գրավոր խոսքը:
Այսպիսով, տարին մեզ համար հաջողված էր: Սովորողները գրեթե մեդիագետ են. կարողանում են միացնել-անջատել համակարգիչը, լուսանկարել, նկարել, մուտքագրել և պահպանել աշխատանքները: Հաջորդ տարի ավելի կզարգացնենք և կամրապնդենք մեր գիտելիքներ, հմտություններն ու կարողությունները: